title: "J\u00fcrgen Borstelmann"
text: "J\u00fcrgen Borstelmann (* 1963 \u00fcp S\u00f6l') es en Pianist, Komponist en Organist fan S\u00f6l'.\nMe 8 Jaaren bigenti hi, \u00fcp dit Klawiir t\u00f6 sp\u00f6lin. Al me 12 Jaaren sp\u00f6leti hi uk di Orgel, bal uk bi H\u00f6\u00f6f en \u00f6n Konserti.\n1980 bit 1983 fing hi en Liirtir bi di S\u0113rkenmusikdirektor Walter Bechmann (Weesterl\u00f6n') bit\u00f6.\nSent 1981 heer J\u00fcrgen Borstelmann en Bruarwenig \u00fcs Organist \u00fcp S\u00f6l'. Ark Jaar sp\u00f6let hi forskeligi Konserti, fuaral iin \u00f6n S\u0113rken \u00fcp S\u00f6l'.\n\nBorstelmann heer di Musik-Hoogskuul \u00f6n L\u00fcbeck bisaacht en di Proowen diar absolviaret (Stuudien fan S\u0113rkenmusik en k\u00f6nstlerisk Sp\u00f6lin \u00fcp di Orgel bi Profesor Dr. Ernst-Erich Stender).\n\nBorstelmann komponiaret uk. Sin Aarbern uur hol fan di Forlachen nomen, en hok waar uk \u00fctteeknet.\nHi maaket uk Kamermusik, en sa heer hi me forskeligi renomiareti Musikern \u0100ptreren her. Hi es uk \u00fcp forskelige Toon\u0101pnaamen, sa \u00fcs \u00fcp di CD \u201eFarewell To The Island\u201c en Filmbidrachen t\u00f6 hiir en t\u00f6 se.\nBorstelmann maaket uk keltisk en friisk Musik.\n\nSin Faa\u0111er Hans (* 1934) en sin Ohm Willy Borstelmann (* 1927) haa al \u00fcs Organisten \u00fcp S\u00f6l' aarbert.\n\nAarber \u00fcp en fuar S\u00f6l'\n\nSent 1992 sen maning Stelken, senerlig fuar di S\u00f6l'ring Spraak, maaket uuren.Ee\u0111er en Taacht fan Hans Hoeg skreev Borstelmann Wiisen aur Dechtingen fan Mensken sa \u00fcs Mungard of Wilhelm Siemens.\nForskeligi Daans-Steken en Leedjis waar fuar forskeligi Biseetingen \u00fctaarbert.\n\nJ\u00fcrgen Borstelmann es Organist \u00f6n H\u00f6rnem - Raantem. Fuar Konserti heer hi sin ain Ensemble. 2013 wiar dit en Organist, jen me en Oboe en jen Floitensp\u00f6lster, diar uk soong. Des jeet \"Ensemble Amabile\", Ker diar em lef haa ken.\n\nMe Hans Hoeg heer hi en hiili Bok me S\u00f6l'ring Leedjis \u00fctaarbert.\n\nBorstelmann aarbert uk Fuarlaagen \u00fct: Fuar di C. P. Hansen-Pris 2013 heer hi tau Fantasiien aur tau Musiksteken fan Peter Hansen skrewen, diar di Br\u00fc\u0111er fan C. P. Hansen wiar. Di jest Fuarlaag her 16 Takti, dit waaret ombi 30 Sekunden t\u00f6 sp\u00f6lin. Di Taust her 8 Takti en waaret ombi 20 Sekunden.\nDi \u00dctaarberingen sen 6 (Di Jest) sa \u00fcs 4 en hualev Min\u00fcten (Di Taust) lung uuren. Jen diarfan wiar aliining fuar Klawiir, jen wiar fuar Klawiir en Sopr\u0101nsaxofoon skrewen. Di Steken waar bi di T\u00f6diiling fan di Pris t\u00f6 Albert Panten sp\u00f6let. Di Sp\u00f6lsters wiar da J\u00fcrgen Borstelmann \u00fcp Klawiir en Thomas Vester \u00fcp dit Sopr\u0101nsaxofoon.\n\nCD fan Friisk Musik\n\n2017 braacht Borstelmann en CD me S\u00f6l'ring en friisk Wiisen \u00fct. Hi nemt dit salev 20 poetisk Klawiirsteken, en dit paset noch uk gur sa. \nSa \u00fcs em dit fan h\u00f6m keent, heer hi di Wiisen \u00fctkomponiaret, sa dat diarfan en k\u00f6nstfol en broket Musik uuren es.\nFan dit Daans-Stek ee\u0111er Peter Hansen sen \u00f6n des CD aur 7 Min\u00fcten uuren. \"\u00dc\u00fcs S\u00f6l'ring L\u00f6n'\" heer Borstelmann \u00f6n tau Steken forskelig biaarbert.\n\nHoken sa gur Klawiir sp\u00f6li ken of dit liir mai, di ken uk hol en Nootenbok diarfan bi J\u00fcrgen Borstelmann bistel.\n\nBorstelmanns Aarber fuar S\u00f6l en S\u00f6lring\n\nS\u00f6lring Koorbok\n25 Koorseetings me ain S\u00f6lring Wiisen fuar S\u00f6lring Lir, ee\u0111er di Aarbern fan forskeligi Dechtern, me 18 Koorseetings fan J\u00fcrgen Borstelmann, 3 Seetings fan Karl Kruse sa \u00fcs 4 Seetings fan Wilhelm en Hans Borstelmann (ark jen tau Seetings). \n\nLeedjibok \u201eSjung din S\u00f6lring Wiis\u201c\n(T\u00f6hop me Hans Hoeg \u00fctd\u00f6nen)\n\n\"Siemens-Lieder\"  \nTrii Leedjis ee\u0111er Dechtings fan Wilhelm Siemens (fuar Sjungster en Klawiir)\n\n\u201eBiikibrenen-Leedji\u201c\n(fuar Sjungster en Klawiir)\n\n\u201e\u00dc\u00fcs S\u00f6lring L\u00f6n\u201c \n(4-stemigi Koorseetings fuar Koor sa \u00fcs uk fuar Koor fan K\u0101rmingern)\n\n\u201eVariationen \u00fcber ein altes Sylter Tanzst\u00fcck\u201c \nFuar Klawiir, en 16-taktigi Originaaltheema (Peter Hansen, 1824); bit\u00f6 skreev Borstelmann 13 Variatsjoonen (2013)\n\n\u201eFantasie \u00fcber ein altes Sylter Tanzst\u00fcck\u201c \nFuar Sopr\u0101n-Saxophoon en Klawiir, 8-taktigi Originaaltheema \u0101pskrewen fan Peter Hansen 1824\n\n\u201eVariationen \u00fcber ein friesisches Lied\u201c \nFuar Orgel (solo)\n\n\u201eSylter Klavieralbum\u201c (romantisk Klawiirmusik ee\u0111er friisk Wiisen fan S\u00f6l)\nNooten t\u00f6 di CD me di salev Noom, 2017\n\u201eSylter Sonate\u201c, \u201eSieben Fantasien \u00fcber friesische Lieder\u201c, \u201eFriesisches Wiegenlied\u201c, \u201eVier Fantasien \u00fcber friesische T\u00e4nze\u201c,  \u201eVariationen \u00fcber ein friesisches Lied\u201c, \u201eInsel-Ballade\u201c en jit muaren.\n\nDreaming Pipes\n\nSent 2005 maaket Borstelman t\u00f6hop me Christina Glede (Blokfloit, Bodhran) en senerligi Aart fan Musik.\nDi CD diart\u00f6 jit \"Farewell to the Island\" en es uk wert en hiir ee\u0111er.\nJ\u00fc ken sa \u00fcs uk di \u00fc\u0111er CDs en Boker bi J\u00fcrgen Borstelmann koopet uur.\n\nLuki uk jir\n J\u00fcrgen Borstelman \u00f6n't Nat\n Di S\u0113rk-Gimiindi H\u00f6rnem-Raantem \u00f6n't Nat\n\nFutnooten\n\nBorstelmann\nBorstelmann"